Täna kohtume mehega, kelle nimi on Christian Samuelsson.
Võiks öelda, et tema elu on kulgenud üsnagi huvitavalt.
Christian oli pornosõltlane.
Ootan huviga temaga kohtumist, et tema lugu kuulda.
Selles saatesarjas võtame ette sõidu mööda inimeste eluteid.
Teeme külalistega mõne huvitava autoga väikese tiiru,
otsime tee pealt elu pöördepunkte
ja edasiviivat jõudu, mis ei lase alla anda.
Minu nimi on Per Åkvist ja te vaatate saadet "Esiistmel".
Anname gaasi!
ESIISTMEL
Kas sina oled Christian? - Olen.
Meeldiv tutvuda! - Samad sõnad!
Kui räägiksid väheke...
Mark: Jaguar Mudel: XKR 4.2 S/C Coupe
Aasta: 2008 Võimsus: 416 hj
Täismass: 2080 kg Kiirendus 0-100 km/h: 5 s
Mis avas sinu elus ukse pornograafiale?
See juhtus, kui olin 16aastane.
Mulle kingiti sünnipäevaks pornoajakiri.
See oli nii-öelda sissejuhatus pornograafiasse?
Võib ka nii öelda.
Lehitsesin seda suure huviga.
Koolis tahtsid ka teised poisid seda laenata.
See oli sul koolis kaasas? - Jah.
Minu nimi on Christian. Olen 35aastane.
Hetkel elan Nässjö lähedal, kuid ei jää sinna kauaks.
Sel suvel abiellusin ühe imelise inimesega,
tema nimi on Beatrice.
Üldiselt meeldib mulle teha sporti ja olla koos sõpradega.
Töötan Päästearmee pornograafiavastases harus
ja tegutsen ka piiblikoolis.
Millal said aru, et oled pornograafiast sõltuvuses?
Gümnaasiumi ajal.
Valisin IT-suuna ja mingi hetk sain endale isikliku arvuti.
Sealt sai vaadata igasugust materjali.
Mängisin palju arvutimänge, kus olid ka teised mängijad.
Sealtkaudu sai pornograafiat vaadata ja alla laadida.
Millal jõudsid elus sellesse punkti, kus mõistsid,
et ei saa enam selleta elada?
Arvan, et see hetk oli siis, kui tahtsin sellest vabaneda.
Kui 18aastaselt kristlaseks sain, hakkasin nägema,
et mida neis filmides tehakse, ei ole õige, eriti mis puudutab naisi.
See on väga halb ja alandav. Ma ei tahtnud seda enda ellu.
Proovisin sellega lõpparve teha, aga ei suutnud.
Palusin teistel enda eest palvetada, kuid midagi ei juhtunud.
Nõustamisest polnud samuti kasu.
Mõtlesin, et mul tuleb sellega lihtsalt leppida.
Ma olin palju-palju kordi proovinud sellest vabaks saada,
aga miski ei aidanud.
Ma tundsin väga suurt häbi.
Hakkasin mõtlema, mis mul viga on, miks ma ei suuda.
Tundsin end räpasena ja maadlesin häbitundega.
"Järelikult on minuga lihtsalt midagi valesti."
See piinas mind palju aastaid.
Kui said kristlaseks, hakkasid koguduses kaasa lööma.
Sõltuvus aga ei kadunud.
Mis tunne see oli? Kas see polnud mitte silmakirjalik?
Oli tõesti.
Olin noorteteenistustel eestpalvetajaks.
Kui ette tuli massiliselt noori, võisin kihla vedada,
et kohe tuleb mõni nooruk ja ütleb: "Vaatasin pornot, palun palveta."
Seda juhtus kogu aeg.
Ühte noorteteenistust ei unusta ma kunagi.
Jõudsin koju, olin suurest palvetamisest täiesti läbi.
Ja siis vaatasin pornograafiat.
See õõnestab ju seest. - Tõsi.
Palusin teistele vabanemist patust, mida läksin ise tegema.
Tundsin, et olen silmakirjalik ega järgi oma usku.
See teadmine tegi mulle väga haiget.
Mul tekkis küsimus.
Kas sa usud, et Jumal kuulis seda,
kui sa nende inimeste eest palusid?
Ma usun, et Jumal saab kasutada ka katkiseid inimesi.
Ta võib kasutada meie suurimaid patte ja sügavaimat valu,
et teisi inimesi aidata. - Võrratu!
Olen ka siin praegu selleks,
et teisi aidata ja julgustada.
Selle asemel et oodata kümme aastat,
saame paluda teiste eest juba praegu.
Minule tõi vabaduse Jumala arm,
mis on õigupoolest omane ainult kristlusele.
Piiblis ütleb Roomlaste kirja 2:4,
et Jumala headus viib meeleparandusele.
See aitab meil muutuda.
Ta ei tule piitsaga korrale kutsuma,
vaid Ta laseb meil tunda oma armastust ja headust.
Ühel õhtul juhtus midagi pöördelist.
Pärast pornograafia vaatamist mõtlesin - nagu iga kord -,
et nüüd on Jeesus mu peale vihane ega kuule mu palveid.
Selle asemel valas Ta mind hoopis üle oma armastusega.
Olin sõnatu. Pärast seda hakkas Ta mind vähehaaval muutma.
Ahelad murdusid üksteise järel.
Ühel hetkel tuli minusse suur jumalakartus.
See oli märk, et Jumal kutsub mind endale lähemale.
Jumalakartus ei ole hirm, vaid aukartus tema pühaduse ees.
See tegigi mind vabaks.
Ma pole enam kordagi tagasi langenud.
See tõesti muutis mind.
Kirikus ei räägita eriti seksist.
See ei kuulu just kõige tavalisemate teemade hulka.
Mida arvad sina olukorrast, mis praegu kogudustes on?
Arvan, et peaksime rääkima seksist heas, mitte halvas valguses.
Usun, et see on Jumala looming,
mis on mõeldud olema hea ja ilus. - Muidugi.
Kui seks on hea asi, peaksime seda niimoodi ka nägema,
mitte mõtlema sellest kui keelatud viljast.
Pornograafiast otsitakse ju tegelikult seksuaalset lähedust.
Nagu inimesega, otsime lähedust ka Jumalaga.
Kuidas on lood praegu?
Kas sul on kiusatusi?
Kas on tulnud ette ka tagasilangusi?
Hea küsimus. Rääkisime enne lähedusest Jumalaga.
Mõistsin, et tegelikult igatsen ja vajan lähedust.
Sain aru, et süüdlane ei ole pornograafia, vaid häbi,
mis on tugevalt seotud enesepõlgusega.
Hakkasin nägema, et ma ei armasta iseennast.
Otsisin pornograafiast midagi,
mis paneks mind ennast armastatuna tundma.
Olen aus ja ütlen, et satun siiamaani kiusatustesse.
Oluline on endale teadvustada, et võitlen endiselt häbitundega.
Püüan ennast armastada ja juurutada teadmist, et olen armastatud.
Mida rohkem võtan vastu Jumala armastust,
seda vähem proovin leida rahuldust pornograafiast või kuskilt mujalt.
LÕPUKÜSIMUSED
Kui saaksid minna tagasi sõltuvusele eelnenud aega,
millist nõu annaksid iseendale?
Ütleksin 16aastasele Christianile:
"On keegi, kes armastab sind sellisena, nagu sa oled.
On keegi, kes suri sinu eest ristil
ja kes armastab sind hoolimata sinu vigadest.
Tegelikult igatsed sa armastust ja heakskiitu.
Võta see armastus vastu."
Sellist nõu annaksin noorele Christianile.
"Sa oled niivõrd hinnaline, et Ta andis sinu eest oma elu."
Juhiksin ta tähelepanu sellele.
Meenuta aega, kui olid pimeduses ja pidasid oma võitlusi.
Mida tarka ütleksid neile,
kes hoolivad ja tahavad raskustes olijat aidata?
Ära hüppa peale suurte tarkusesõnadega ega ütle "Tee nii".
Ole lihtsalt mõistev, ole hea kuulaja ja ära mõista hukka.
Jeesus toimis samuti nõnda.
Ta ütles: "Mine ja ära tee enam pattu." Ta julgustas.
Ta tuli armastuse ja armuga.
Ta ei tulnud tänitama. - Ei.
Mõtlemapanev.
Lõpetuseks: meie vaatajate seas on kindlasti neid,
kes tunnevad end sinu loos ära.
Mida oleks sul öelda neile?
Minu nõuanne on, et sa oleksid julge oma võitlusest rääkima.
Kui tood selle päevavalgele, siis näed, et sa polegi üksi.
Teiste kaasamine aitab sul vabaneda.
Kuid mis kõige tähtsam, otsi Jeesust Kristust, kes on tõde.
Iga inimene tahab teada enda kohta tõde.
Paljud otsivad seda pornograafiast.
Usun, et Jeesus on see, kellelt saame enda kohta tõe teada.
Võimas. Ütlesid enne, et see lähedus, mida otsisid,
oli tegelikult igatsus Jeesuse armastuse järele.
Kas juhiksid meid päästepalvesse, et kohtuksime Jeesusega?
Kas paluksid ka nende eest, kes vajavad eestpalvet?
Kui sulle sobib, sulge oma silmad.
Kuula, mida ma palvetan. Sa võid ka öelda minu järel.
Mina ütlen palve alguses oma nime, sina ütle enda oma.
"Mina, Christian, palun Sinult, Jeesus, andestust.
Aitäh, et Sa oled kandnud ristil minu patud.
Aitäh, et Sa andestad mulle.
Aitäh, et võtad mind vastu ja annad mulle igavese elu."
Selle lihtsa palvega saab sinu elus alguse sootuks uus peatükk.
Nüüd on aeg õppida Jumalat lähemalt tundma.
Kui sul ei ole veel Piiblit,
siis külasta aadressi himlentv7.se/jesus.
Järgmine nädal sõidame juba uue külalise seltsis.
Nägemist!
Tõlge: Karin Reisko